Klausholmvej 43, Øland, 9460 Brovst | Ejendomme | 10556 | Nybolig Ejendomsmægler
Klausholmvej 43 Øland, 9460 Brovst
Kontantpris 2.495.000 Ejerudgift pr. md.2.064
Sjældent udbudt LIEBHAVEREJENDOM.......
Bygget/Ombygget: 1942/1994
2,5 HA ved ejendommen
I naturskønne omgivelser mellem Brovst og Øland har vi fået denne fantastiske ejendom til salg.
Her er der virkelig tale om en landejendom udover det normale! - En drøm af en ejendom......
Stuehuset er totalt moderniseret fra 2008-2012
Flot entre/baggang, stort alrum med god spiseplads og trappe til 1.salen. Åben forbindelse til køkkenafdelingen med lille spiseplads. Stort badeværelse med bruseniche. 2 store soveværelser. Alt inventar i køkken, bad og entre er udskiftet i 2008 - i disse rum er der desuden gulvvarme.
1.salen er indrettet med én stor stue med udgang til stor tagterrasse med den mest fantastiske udsigt til de åbne vidder! Vinduer og døre er udskiftet i 2012 og tag i 2009. Hele boligen fremtræder i særdeles flot og indflytningsklar stand.
Udhusene indeholder: Bilgarage, fyrrum og værksted, vaskerum/bryggers, stald med 4 lille hestebokse, lade og maskinhus. Her er der virkelig god plads til enhver hobby og evt. mindre dyrehold.
Ejendommens udvendige arealer og indretning er et kapitel for sig. Man mærker omgående den gode fornemmelse, så snart man kører ind på ejendommen.
Flot indkørsel med lille allé, gårdsplads og velanlagt have. Hovedparten af grunden er tilplantet med juletræer på et meget velpasset areal.
Flotte facader på både stuehus og udhuse. Tag på udhusene er desuden malet. Alt i alt giver det en skøn harmoni.
Ejendommen er beliggende naturskønt mellem Brovst og Øland - tæt ved Limfjorden, Oxholm skov og 18-hullers golfbane. Brovst by har skole, indkøb og gode idrætsfaciliteter. Kun 35 min. kørsel til Aalborg.